கேள்வி: டிடி.43.டி.139 பற்றி நீங்கள் என்ன அறிந்துள்ளீர்கள்?
பதில்: டிடி.43.டி.139 (''DD.43.T.139'') என்பது ஒரு போர்ப் புறாவாகும். இது இரண்டாம் உலகப் போர் போது தன் பணியில் காட்டிய வீரத்திற்காக, 1947 பிப்ரவரியில் மக்கள் நோய்வாய்ப்பட்ட விலங்குகளுக்கான மருந்தகத்திடம் இருந்து டிக்கின் பதக்கத்தைப் பெற்றது. ஆத்திரேலிய இராணுவ சிக்னல் கார்ப்ஸில் பணியாற்றிய டிடி.43.டி.139, மூழ்கித் தத்தளித்துக் கொண்டிருந்த ஓர் ஆத்திரேலிய இராணுவப் படகிலிருந்து விடுவிக்கப்பட்ட இது, ஒரு கடுமையான வெப்பமண்டலப் புயலின் போது பப்புவா நியூ கினியின் மடாங்கிற்கு, 40 மைல் (64 கி.மீ) தொலைவு பயணித்து உரிய இடத்திற்குச் சென்றதற்காகப் பாராட்டப்பட்டது. இது கொண்டு சென்ற செய்தியால் அந்தப் படகையும் அதில் இருந்த தளவாடங்களையும், வெடிமருந்துகள் அடங்கிய சரக்குகளையும் காப்பாற்றவும், சரியான நேரத்தில் மீட்புக் கப்பலை அனுப்பவும் முடிந்தது.